
Žakanje, 30.03.2023.

[bookmark: _Hlk40442479]Temeljem članka 50. Statuta Općine Žakanje (Službeni glasnik Općine Žakanje, 01/21) Općinski načelnik na 12. sjednici održanoj 30.03.2023. godine podnosi Općinskom vijeću Općine Žakanje 

GODIŠNJE IZVJEŠĆE O RADU OPĆINSKOG NAČELNIKA U 2022. GODINI

1. Uvod 

Temeljem članka 30. Statuta Općine Žakanje (Službeni glasnik Općine Žakanje, 01/21) Općinski načelnik podnosi izvješće o svom radu. 

U izvještajnom razdoblju načelnik Općine Žakanje uredno je obavljao sve izvršne poslove koji su mu povjereni zakonom, a posebice:
· utvrđivanje prijedloga općih akata,
· izvršavanje prijedloga  i osiguravanje izvršavanja općih i drugih akata Općinskog vijeća,
· usmjeravanje djelovanja Jedinstvenog upravnog odjela Općine u obavljanju poslova iz samoupravnog djelokruga te nadziranje rada,
· upravljanje nekretninama i pokretninama u vlasništvu Općine kao i njezinim prihodima i rashodima, u skladu sa zakonom i statutom,
· obavljanje i drugih poslova utvrđenih statutom,
· donošenje odluka o investicijama, 
· donošenje odluka o izradi projekata i prijavljivanje istih odgovarajućim izvorima financiranja
· briga o sustavu zaštite i spašavanja
· održavanje suradnje s drugim jedinicama lokalne samouprave

2. Aktivnosti 

U Općini Žakanje je na dan 31.12.2022.g. u radnom odnosu na neodređeno vrijeme bilo zaposleno:
· 5 službenika (s time da komunalni redar – poljoprivredni redar obavlja poslove u Općini Žakanje, Kamanje i Ribnik temeljem Odluke o zajedničkom obavljanju komunalnog redarstva – poljoprivrednog redarstva) i
· 1 namještenik.

Načelnik i Jedinstveni upravni odjel su u izvještajnom razdoblju obavljali poslove i provodili aktivnosti utvrđene Proračunom Općine Žakanje za 2022. godinu. Aktivnosti su utvrđene kroz slijedeće progame:
1. Redovna djelatnost Općinskog vijeća, Ureda načelnika i Savjeta mladih,
2. Javna uprava i administracija
3. Program održavanja komunalne infrastrukture
4. Program gradnje komunalne infrastrukture
5. Program javnih potreba u kulturi
6. Program javnih potreba u sportu
7. Program predškolskog odgoja i obrazovanja
8. Osnovno, srednjoškolsko i visoko obrazovanje
9. Zdravstvo i socijalna skrb
10. Program organiziranja i provođenja zaštite i spašavanja
11. Razvoj civilnog društva
12. Prostorno uređenje, unapređenje stanovanja i zaštita okoliša
13. Program potpora u poljoprivredi
14. Jačanje gospodarstva
15. Program razvoja turizma
16. Program razvoja šumskih područja

3. Javnost rada

Javnost rada osigurana je objavom akata u Službenom glasniku Općine Žakanje, na web stranici Općine Žakanje www.opcina-zakanje.hr, na oglasnoj ploči Općine Žakanje, na sjednicama Općinskog vijeća Općine Žakanje, putem Mjesnih odbora, putem medija te u komunikaciji s građanima. 

4. Uključivanje građana u proces odlučivanja – javne rasprave, e-savjetovanja

Provođena su e-Savjetovanja za slijedeće akte:
1. 	Program potpora u poljoprivredi za 2022. godinu	
2.	Program potpora u gospodarstvu za 2022. godinu	
3.	Godišnji provedbeni plan unapređenja zaštite od požara za 2022. godinu	
4.	Godišnji plan razvoja sustava civilne zaštite na području Općine Žakanje za 2022. godinu	
4.	Proračun Općine Žakanje za 2023. godinu s projekcijama za 2024. i 2025. godinu	
5.	Odluka o izvršavanju Proračuna Općine Žakanje za 2023. godinu	
6.	Program održavanja komunalne infrastrukture za 2023. godinu	
7.	Program gradnje komunalne infrastrukture za 2023. godinu	
8.	Socijalni program Općine Žakanje za 2023. godinu	
9.	Program javnih potreba u kulturi za 2023. godinu	
10.	Program javnih potreba u sportu za 2023. godinu	
11.	I. izmjene i dopune Odluke o načinu pružanja javne usluge prikupljanja komunalnog otpada na području Općine Žakanje	
12.	I. izmjene i dopune Odluke o komunalnim djelatnostima na području općina Žakanje

5. Javna nabava

Općinski načelnik donio je Plan nabave za 2022. godinu te se isti mijenja i dopunjuje prema potrebi. Plan nabave javno je dostupan na mrežnim stranicama Općine Žakanje https://www.opcina-zakanje.hr/7/149/Plan-nabave i na stranicama Elektroničkog oglasnika javne nabave- EOJN https://eojn.nn.hr/Oglasnik/ .

Registar ugovora javne nabave, okvirnih sporazuma i jednostavne nabave dostupan je i na poveznici Elektroničkog oglasnika javne nabave RH: https://eojn.nn.hr/Oglasnik/

Provedeni su otvoreni postupci javne nabave male vrijednosti za slijedeće predmete nabave: 
· Sadnja sadnica uz korištenje štitnika za sadnice (financiranje iz Programa ruralnog razvoja)
· Rekonstrukcija traktorskog puta u šumsku cestu (financiranje iz programa Ruralnog razvoja)
· Nabava loživog ulja

Provedeni su slijedeći postupci jednostavne nabave:
· Opskrba električnom energijom
· Izgradnja nogostupa u Mišincima
· Održavanja javne rasvjete
· Sanacija divljih deponija
· Usluge prijevoza i rada stroja
· Nabava komunalnih kontejnera (sufinanciranje FZOEU 40%)
· Nabava i ugradnja opreme u sklopu projekta „Pametna Općina Žakanje“ (sufinanciranje FZOEU 40%)
· Nabava kamenog materijala
· Nabava radnih bilježnica i radnih materijala za učenike Osnovne škole Žakanje za školsku godinu 2022./23.
· Pojačano održavanje nerazvrstanih cesta

6. Sklopljeni ugovori

Jedinstveni upravni odjel vodi Evidenciju sklopljenih ugovora koji se objavljuje i javno je dostupan na web stranici https://www.opcina-zakanje.hr/7/31/Pregled-sklopljenih-ugovora .

7. Komunalna infrastruktura

Uz redovno održavanje, i podmirivanje troškova električne energije provodile su se aktivnosti i na proširenju sustava javne rasvjete. Postavljene su nove lampe: na reciklažnom dvorištu u Žakanju, u Pravutini i Zaluki Lipničkoj.
		
Za održavanje nerazvrstanih cesta nabavljan je kameni materijal, angažirani su radovi građevinskih strojeva, iscrtana je horizontalna signalizacija na prometnim površinama, postavljeni su prometni znakovi (znakovi dobrodošlice te smjerokazi), izvršene su usluge malčiranja uz nerazvrstane ceste, te su prema potrebi vršeni poslovi zimske službe.

Vlastiti pogon Općine Žakanje bio je zadužen za redovito održavanje javnih površina- košnja trave na javnim površinama, na grobljima u Žakanju i Pravutini, obnovljene su klupe i posađene sadnice ljetnica. Angažirane su usluge uređenja okoliša kraj mrtvačnice u Žakanju.

U svrhu unapređenja Poslovne zone Žakanje i izgradnje novog pristupnog puta  provodio se postupak izvlaštenja i otkupljena je zemlja za izgradnju pristupne cesta do Poslovne zone Žakanje.

U suradnji sa Županijskom upravom za ceste realiziran je projekt uređenja sustava odvodnje oborinskih voda u Zaluki Lipničkoj. Općina Žakanje osigurala je cijevi i kameni materijal, a ostale troškove snosio je ŽUC.

[bookmark: _Hlk132369696]Tijekom godine realizirani su slijedeći radovi na nerazvrstanim cestama: nabava cestovnih rubnjaka i asfaltiranje prometnice u Poslovnoj zoni Žakanje, Pojačano održavanje nerazvrstanih cesta: Breznik Žakanjski, Jugovac, Brihovo i Sela Žakanjska, izgradnja nogostupa u Mišincima te je provođen stručni nadzor navedenih radova.

[bookmark: _Hlk132369745]Proveden je postupak javne nabave radova za realizaciju projekta „Rekonstrukcija traktorskog puta u šumsku cestu“ koji je financiran iz Programa ruralnog razvoja RH.

[bookmark: _Hlk132369807]Izvršene su slijedeće geodetske usluge: geodetski elaborat k.o. Bubnjarci, geodetska podloga- nogostup Mišinci, geodetski elaborat- kupalište Mala Paka, geodetske usluge, geodetske usluge- k.č.br.489/61, 489/106 i 489/151 k.o. Žakanje, geodetske usluge- cesta Sračak-Mošanci, geodetske usluge- kupalište Mišinci, geodetske usluge: pristupna cesta za Poslovnu zonu

Izrađena je slijedeća projektna dokumentacija: Projektna dokumentacija za rekonstrukciju ceste Kohanjac-Brihovo, Glavni projekt uređenja sportskog igrališta u Pravutini, Glavni projekt nogostupa u Mišincima




8. Sport i kultura

[bookmark: _Hlk132369900]Raspisan je javni poziv za financiranje programa i projekata koje provode udruge financirane iz Proračuna Općine Žakanje u 2022. godini u okviru kojeg se raspoređuju sredstava Programa javnih potreba u sportu i Programa javnih potreba u sportu. U izvještajnom razdoblju sklopljena su dva ugovora u okviru javnih potreba u sportu, te jedan ugovora u okviru javnih potreba u kulturi.

9. Predškolski odgoj i obrazovanje 

Općina Žakanje je vodila i financirala redovno poslovanje Dječjeg vrtića Pčelica Žakanje. Dana 10.06.2022. godine provedena je registracija vrtića u Sudski registar, a 05.07.2022. upisan je u Registar proračunskih korisnika, te je Općina Žakanje ustrojila sustav Riznice.

[bookmark: _Hlk132370097]Proveden je projekt uređenja dječjeg igrališta Dječjeg vrtića Pčelica Žakanje uz financijsku podršku Središnjeg državnog ureda za demografiju i mlade u iznosu od 53.100,00 kn. 

Na javni poziv u okviru NPPO-a prijavljen je projekt „Adaptacija i opremanje prostora za proširenje kapaciteta DV-a Pčelica Žakanje“, potpisan je ugovor o kupnji prostora, izrađeno je idejno rješenje i ishođeni posebni uvjeti za ishođenje građevinske dozvole za proširenje DV-a.

10. Osnovnoškolsko, srednjoškolsko i visoko obrazovanje

Tijekom izvještajnog razdoblja sufinanciran je prijevoz učenika osnovne i srednjih škola, nabavljen je školski pribor za učenike OŠ Žakanje, sufinanciran je program „Škola u prirodi“, financiran je produženi boravak u OŠ Žakanje, isplaćivane su stipendije, te je isplaćena pomoć OŠ Žakanje za nabavu sprava za dječje igralište.

11. Zdravstvo i socijalna skrb

Na temelju podnesenih zahtjeva u skladu sa Socijalnim programom isplaćivane su pomoći i naknade (oprema za novorođenčad, jednokratna novčana pomoć, drva za ogrjev, troškovi stanovanja, prigodni poklon paketi).

12. Program organiziranje i provođenja zaštite i spašavanja

Temeljem Zakona o vatrogastvu u Proračunu Općine Žakanje planirana su sredstva za financiranje javnih potreba u vatrogastvu, te su  tijekom razdoblja isplaćivane tekuće i kapitalne pomoći Vatrogasnoj zajednici Općine Žakanje, pomoći DVD-ovima te Javnoj vatrogasnoj postrojbi Grada Karlovca.

Sukladno Zakonu o Hrvatskoj gorskoj službi spašavanja, sufinanciran je redovan rad HGSS, Stanice Karlovac.

Za sanaciju šteta od poplave koja se dogodila u rujnu, osigurana su sredstva za hitne intervencije (rad stroja, nabave vreća i pijeska i sl.).

13. Razvoj civilnog društva

Sukladno Zakonu o Hrvatskom crvenom križu usmjerena su sredstva za rad GDCK Ozalj.

Ostala sredstva namijenjena za razvoj civilnog društva raspoređivala su se putem javnog poziva, sukladno važećim propisima, o čemu je sa korisnicima financijskih sredstava sklopljen Ugovor (sklopljeno je 8 ugovora).

14. Prostorno uređenje, unapređenje stanovanja i zaštita okoliša

Iznos poticajne naknade za smanjenje količine miješanog komunalnog otpada sukladno članku 101. i Dodatku V.  Zakonom o gospodarenju otpadom (NN84/2021), Fond obračunava do kraja tekuće kalendarske godine za prethodnu kalendarsku godinu, te je Općina Žakanje podmirila navedenu naknadu.
Usmjerena su sredstva Azeliji eko d.o.o., Ozalj za subvenciju javne usluge sakupljanja komunalnog otpada na području općine Žakanje.

[bookmark: _Hlk132370634]U Poslovnoj zoni Žakanje izvršene su tri od ukupno četiri faze mjerenja posebne namjene zbog prijave mještana državnom inspektoratu o onečišćenju zraka. Rezultati prve tri faze pokazuju da nije došlo do prekoračenja granica dopuštenog onečišćenja.

[bookmark: _Hlk132370644]Proveden je projekt „Sanacija divljih deponija“ uz financijsku pomoć FZOEU-a 40%, u okviru kojeg je sanirano 7 lokacija: Bubnajrci-Stari del i Pernjača, Donji Bukovac Žakanjski, Breznik Žakanjski, Zaluka Lipnička, Pravutina-Radenići, Mala Paka i Velika Paka.

[bookmark: _Hlk132370659]Proveden je Javni poziv za sufinanciranje energetske obnove obiteljskih kuća na području općine Žakanje u 2022. godini, temeljem kojeg je potpisan ugovor s jednim korisnikom.

[bookmark: _Hlk132370714]Proveden je projekt „Provedba mjera odvojenog skupljanja otpada“ uz financijsku potporu od 40% u okviru kojeg je nabavljeno 10 kontejnera zapremnine 5 m3, te su izrađene brošure o gospodarenju otpadom na području općine Žakanje koje će biti podijeljene svim kućanstvima na području općine Žakanje.

15. Poljoprivreda

[bookmark: _Hlk509408559][bookmark: _Hlk132370733]Na temelju  Programa potpora poljoprivredi na području Općine Žakanje i ishođene suglasnost Ministarstva poljoprivrede na isti, raspisan je Javni poziv za podnošenje zahtjeva te su odobrene potpore za ukupno 53 korisnika po pojedinim mjerama.

16. Gospodarstvo

[bookmark: _Hlk132370755]Utvrđen je i donesen Program razvoja gospodarstva na području Općine Žakanje, raspisan je Javni poziv za podnošenje zahtjeva te je odobrena potpora za jednog korisnika.

17. Turizam

Na području Općine Žakanje djeluje Turistička zajednica područja Kupa (Grad Ozalj , Općina Ribnik, Općina Žakanje, Općina Kamanje, Općina Draganić i Općina Lasinja) koja organizira i provodi različite aktivnosti i manifestacije. Općina Žakanje je usmjerila sredstva za sufinanciranje redovne djelatnosti TZP Kupa sukladno Sporazumu o financiranju TZP „Kupa“.

[bookmark: _Hlk132370781]Općina Žakanje usmjerila je sredstva Sportskom društvu Pravutina za organizaciju manifestacije „Spust po Kupi“

Uz financijsku podršku Karlovačke županije u iznosu od 50.000 kn uređivana su kupališta na rijeci Kupi: u Maloj Paki (asfaltiranje prilaznog puta), Mišinci (klupe i stol) i Jurovo (pečenjara, priključenje na mrežu javne vodoopskrbe, uređenje terena).

[bookmark: _Hlk132371196]Uz potporu Karlovačke županije u iznosu od 10.000 kn započela je izrada projekte dokumentacija za uređenje „Vraniczanyeve šetnice“.

18. Program razvoja šumskih područja

Na Javni poziv u okviru mjere 8.5.1. Konverzija degradiranih šumskih sastojina i šumskih kultura Programa ruralnog razvoja prijavljen je projekt „Konverzija panjače običnog graba i šikare u šumu hrasta kitnjaka visokog uzgojnog oblika“ te je za provedbu odobren iznos od 282.043,35 kn. Projekt je u cijelosti proveden te su isplaćena ukupna sredstva potpore.


19. Zaduživanje

Općina Žakanje zadužila se 2020. godine kod Hrvatske banke za obnovu i razvoj u iznosu od 1.078.550,00 kuna, na rok od 5 godina, po kamatnoj stopi 1,75%,  svrhu provedbe projekta rekonstrukcije javne rasvjete. Kredit se redovito vraća u ratama.

20. Projekti

Provedeni:

1. Optimizacija i digitalizacija poslovanja Općine Žakanje- e-Žakanje
Ukupna vrijednost projekta: 124.073,69 kn (od toga 49.629,48 kn FZOEU)
· Nabava i implementacija web aplikacije za digitalizaciju prijava korisnika na raspisane natječaje i javne pozive i edukacija za službenike i korisnike
· Nabava i implementacija programskog paketa za digitalizaciju poslovanja udruga i edukacija korisnika
· Nabava i implementacija web aplikacija za transparentnu objavu troškova/isplata iz proračuna i edukacija korisnika
· Nabava i instalacija računala s pripadajućom računalnom opremom, prijenosnog računala, i fotokopirnog uređaj s pripadajućom opremom
2. Pojačano održavanje nerazvrstanih cesta na području općine Žakanje
Ukupna vrijednost projekta: 555.987,19 kn (od čega 250.000,00 MRRFEU, 80.000,00 KAZUP)
Asfaltirane ceste u naseljima: Breznik Žakanjski, Sela Žakanjska, Jugovac i Brihovo
3. Izgradnja nogostupa u Mišincima
Ukupna vrijednost projekta: 250.935,46 (od čega: 50.000,00 MPGI i 100.000,00 MRRFEU)
4. Opremanje igrališta Dječjeg vrtića Pčelica Žakanje
Ukupna vrijednost projekta: 105.000,00 (realizirano u 2022. godini 64.981,25 kn), (od čega 53.100,00 Središnji državni ured za demografiju i mlade)
Nabavljena oprema za dječje igralište DV-a (kombinirana sprava, viseći most, njihalica na opruzi, antistres podloge)
5. Uklanjanje otpada odbačenog u okoliš- Sanacija divljih deponija
Ukupna vrijednost projekta: 138.200,00   (od čega 53.300,00 FZOEU)
· IZRADA PLANA UKLANJANJA OTPADA ODBAČENOG U OKOLIŠ NA PODRUČJU OPĆINE ŽAKANJE – Plan je izradila ovlaštena pravna osoba: ANT d.o.o., Medarska 69, 10090 Zagreb, OIB: 67120058773
· RADOVI NA UKLANJANJU OTPADA ODBAČENOG U OKOLIŠ I NJEGOVOM ZBRINJAVANJU- uklonjen je otpad odbačen u okoliš na ukupno 7 lokacija: Bubnjarci- Stari del, Bubnajrci- Pernjača, Breznik, Radenići, Zaluka, Mala Paka, Velika Paka- Poligon. Radove je izvršila Azelija eko d.o.o., Ulica akademika Milana Heraka 11, Ozalj.
· Postavljene su table zabrane odlaganja otpada na svih sedam lokacija saniranih divljih deponija.
· Postavljen je video nadzor na dvije lokacije: Bubnjarci- Stari del i Radenići
· STRUČNI NADZOR NAD UKLANJANJEM OTPADA ODBAČEOG U OKOLIŠ- stručni nadzor provodio je TEHNO MODUS d.o.o., ulica kneza Ljudevita Posavskog 34A, Zagreb
6. Pametna Općina Žakanje
Ukupna vrijednost projekta: 246.875,00 kn (od čega 98.750,00 kn FZOEU)
· Aplikacija za upravljanje svjetiljkom  (licenca za aplikaciju za upravljanje i nadzor svjetiljki, potporu i nadogradnje za 36 mjeseci )
· Licence za IoT koncentrator i LoRaWAN kontrolere (licence za IoT koncentrator i LoRaWAN kontrolere) 
· LoRa WAN kontroler za povezivanje svjetiljki (LoRa WAN kontroleri koji omogućavaju bežičnu dvosmjernu komunikaciju za upravljanje i nadzor svjetiljke)
· Oprema za povezivanje kamera (LTE router, LTE antena, priključnice i kabeli potrebni za povezivanje kamera te prijenos podataka, SIM kartica telekom operatera u svrhu povezivanja kamera)
· Mrežna kamera rezolucije 12MP i pogleda 360° (Mrežna kamera, zaštićena od vandalizma stupnja IK10,u kućištu stupnja zaštite IP66, sa IC reflektorom dometa 15m, rezolucija 12MP, mogućnost pogleda u svim smjerovima 360° , WDR funkcija, kompresija H.264, uključena SD kartica od 512GB)
· Baterijsko napajanje sa pametnim punjačem (Ormarić stupnja zaštite IP66, za montažu na stup, sa baterijom 40Ah i pametnim punjačem, spojni kablovi, PoE injektor za mrežnu kameru)
· Aplikacija za upravljanje mrežnim kamerama (licenca za spoj kamera na video management sustav)
7. Provedba mjera odvojenog skupljanja otpada
Ukupna vrijednost projekta: 116.362,50 (od toga 46.545,00 kn FZOEU)
· 10 kontejnera-7m3
· Brošure o održivom gospodarenju otpadom za sva kućanstva na području općine Žakanje (700 kom)
8. Organizacija manifestacije „Spust po Kupi“
Ukupna vrijednost projekta 13.000,00 (od toga 10.000,00 KAZUP)
· Najam čamaca i kanua
9. Uređenje kupališta na rijeci Kupi
Ukupna vrijednost projekta: 76.123,50 kn (od toga 50.000,00 KAZUP)
· Uređenje pristupnog puta do kupališta u Maloj Paki
· Stol i klupe za kupalište u Mišincima
· Pečenjara, vodoopskrba, čišćenje i ravnanje terena  na kupalištu u Jurovu
10.  Izrada projektne dokumentacije za „Vraniczanyevu šetnicu“
Ukupna vrijednost projekta: 18.750,00 kn (od toga 10.000,00 KAZUP)
11.  Konverzija degradiranih šumskih sastojina i šumskih kultura
Ukupna vrijednost projekta: 273.412,50 kn (od toga 270.748,09 kn Program ruralnog razvoja RH)
· Pošumljavanje 5 ha zemljišta
12. Rekonstrukcija traktorskog puta u šumsku cestu
Ukupna vrijednost projekta: 3.685.562,92 kune
Proveden je postupak javne nabave te je dokumentacija poslana APPRRR-u na pregled. U narednom periodu se očekuje odobrenje i isplata predujma za provedbu projekta te uvođenje izvođača u posao.

Prijavljeni:

1. Na Poziv na dodjelu bespovratnih sredstava- Izgradnja, dogradnja, rekonstrukcija i opremanje predškolskih ustanova, prvi Poziv referentni broj: C3.1. R1-I1.1 prijavljen je projekta „Proširenje i adaptacija prostora za DV Pčelica“- na odluku o neprihvatljivosti projekta uložen je prigovor.
2. Na poziv za dodjelu bespovratnih sredstava: „Priprema projektno-tehničke dokumentacije za projekte u području digitalne transformacije i zelene tranzicije“ prijavljen je projekt „IoT sustav Općine Žakanje na novoj svjetlovodnoj distribucijskoj mreži nove generacije (NGA)“.
3. Na Natječaj Ministarstva turizma za sufinanciranje izgradnje, građevinskog zahvata i opremanje sportskih građevina u 2022. godini prijavljen je projekt „REKONSTRUKCIJA SPORTSKOG RUKOMETNOG IGRALIŠTA U PRAVUTINI“- projekt nije odobren za sufinanciranje.
4. Na Javni poziv za nominiranje projekata i aktivnosti za dodjelu financijske potpore za održivi povratak na potpomognuta područja i područja posebne državne skrbi, prijavljen je projekt „Pojačano održavanje nerazvrstanih cesta na području općine Žakanje“- projekt nije odobren za sufinanciranje.
5. U okviru mjere C1.5.R2 Unapređenje sustava za restrukturiranje poljoprivrednog zemljišta i komasaciju, Općina Žakanje je iskazala interes za provedbu komasacije, te su održani informativni sastanci s vlasnicima poljoprivrednog zemljišta i nadležnim institucijama.

21. Ostalo

Redovno su podnošena izvješća: Izvješće o javnoj nabavi, Izjava o fiskalnoj odgovornosti, Izvješće o nepravilnostima, Izvješće o provedbi Zakona o pravu na pristup informacijama i druga izvješća prema zakonskim obvezama.






22. Zaključak

Ovaj izvještaj predstavlja kratak pregled aktivnosti u 2022. godini. Načelnik je tijekom godine surađivao s susjednim Općinama i Gradovima, odazivao se na sastanke koje je organizirala Karlovačka županija i druge institucije, odazivao se na pozive drugih općina i gradova na proslave raznih prigoda, sudjelovao je godišnjim skupštinama udruga civilnog društva, te obavljao i druge aktivnosti sukladno Statutu i Zakonima.

23. Ovo Godišnje izvješće o radu načelnika u 2022. godini objavit će se u „Službenom glasniku Općine Žakanje“.

OPĆINSKI NAČELNIK
Danijel Jurkaš

